Дзмітрый Аляксандравіч Навоша

**Дзмітрый Алякса́ндравіч Наво́ша** (нар. 5 красавiка 1978 года, Чаркасы, Мінская вобласць, Беларусь) — беларускі журналіст, рэдактар, выдавец, медыяменеджар, грамадскі дзеяч, заснавальнік лічбавага выдавецтва .

## Біяграфія 
Дзмітрый Навоша нарадзіўся 5 красавіка 1978 года ў Мінскай вобласці. У журналістыцы пачаў працаваць з 15 гадоў, з-за чаго амаль цалкам прапусціў апошнія два гады школы. Экзамены здаў экстэрнам пры паручальніцтве галоўнага рэдактара і заснавальніка выдання «Прэсбол» Уладзіміра Бярэжкова. Спробаваў паступіць на журфак БДУ, але атрымаў адмову з-за зместу ўступнага сачынення. Актыўна супрацоўнічаў з газетай «Прэсбол» у Беларусі.

У 1999 годзе пераехаў у Маскву. З мая 1999 па красавік 2003 года — аглядальнік газеты «». З мая 2003 па чэрвень 2004 года працаваў у выдавецкім доме «Афіша». З чэрвеня 2004 па жнівень 2008 года — старэйшы рэдактар газеты «PROспорт». У 2006 годзе стаў саўладальнікам партала  і ўзначаліў яго.

## Tribuna Digital 
У 2010 годзе беларускі спартыўны журналіст Максім Бярэзінскі заснаваў спартыўны партал goals.by. У 2014 годзе ён аб’яднаўся са sports.ru і, захаваўшы рэдакцыю, пачаў працаваць пад брэндам  у межах лічбавага выдавецтва Tribuna Digital, заснаванага Навошам.

У 2019 годзе Дзмітрый Навоша пакінуў пасаду генеральнага дырэктара выдання Sports.ru, а на пачатку 2020 года прадаў сваю долю праекта інвестыцыйнаму фонду Аляксея Нячаева. Пад кіраўніцтвам Навошы ў межах Tribuna Digital засталіся беларуская, украінская і некалькі міжнародных версій «Трыбуны». Сёння партал, акрамя іншага, працуе на англійскай, італьянскай, іспанскай, французскай і нямецкай мовах і базуецца на Кіпры.

Дзмітрый Навоша пакінуў Расію ў 2021 годзе пасля арышту палітолага Аляксандра Фядуты. Яго рэсурс прызналі ў Беларусі экстрэмісцкім.

У 2022 годзе беларуская версія Tribuna.com перайшла на беларускую мову.

## Палітычная дзейнасць і пераслед 
Пасля беларускіх падзей 2020 года пачаў актыўную грамадска-палітычную дзейнасць. Стаяў ля вытокаў стварэння Фонду салідарнасці BYSOL, мэтай якога з’яўляецца дапамога беларусам, што страцілі працу з-за палітычных рэпрэсій або вымушанай эміграцыі.

З-за грамадска-палітычных публікацый беларускую версію партала Tribuna спачатку заблакіравалі, а затым, у 2021 годзе, прызналі ў Беларусі экстрэмісцкім рэсурсам. Пасля арышту журналіста Аляксандра Івуліна ў тым жа годзе ўся рэдакцыя была вымушаная з’ехаць ва Украіну. Пасля пачатку поўнамаштабнай вайны рэдакцыя таксама была вымушаная пакінуць і Украіну.

У розны час партал запускаў розныя дабрачынныя ініцыятывы ў падтрымку ўкраінскай арміі: Sports For Ukraine, «Спартыўны фронт» і іншыя.

18 студзеня 2023 года ў Мінскім гарадскім судзе быў абвешчаны «завочны» прысуд Дзмітрыю Навошу і яшчэ чатыром фігурантам так званай справы «Чорнай кнігі Беларусі» (апазіцыйнага Telegram-канала, які публікаваў асабістыя даныя беларускіх сілавікоў і асоб, датычных да рэпрэсій). Навошу былі выстаўлены абвінавачанні па двух артыкулах Крымінальнага кодэкса Беларусі: арт. 130 (Распальванне варожасці або варожнечы) і арт. 203-1 (Незаконныя дзеянні ў дачыненні да інфармацыі пра прыватнае жыццё і персанальныя даныя). Суддзя Наталля Бугук завочна прысудзіла Навошу да 12 гадоў калоніі агульнага рэжыму. Суд праходзіў у закрытым рэжыме і доўжыўся трохі больш за месяц.

У маі таго ж года Навоша быў уключаны ў спіс грамадзян Беларусі, датычных да экстрэмісцкай дзейнасці, а ў снежні «Трыбуна» была прызнана экстрэмісцкім фарміраваннем.

## Крыніцы 
## Спасылкі 
* Сайт tribuna.digital

Катэгорыя:Журналісты Беларусі
Катэгорыя:Публіцысты Беларусі
Катэгорыя:Спартыўныя журналісты
Катэгорыя:Журналісты Расіі